
                                                                REFERAT

Privind modificarea contractelor de concesiune cu un act adiţional prin care paza cimitirelor să intre  în  sarcina societăţilor concesionare din cimitirele Calea Şagului, Str. Rusu  Şirianu  şi Calea Buziaşului, cimitire administrate de Serviciului Public de Administrare Locuinţe şi Utilităţi din cadrul Primăriei Municipiului Timişoara


Urmare Hotărârii nr.84/22.04.2003 serviciile funerare, de curăţenie, lucrările şi bunurile necesare realizării serviciilor funerare în cimitirele Calea Şagului si Rusu Şirianu, precum si in cimitirul Calea Buziaşului, au fost concesionate firmei S.C. CONSIMPEX S.R.L. si firmei S.C. VANATORUL S.R.L..

Începând din data de 01.07.2003 s-a încheiat contractului de Concesiune nr. 867/3/ 25.06.2003, concesionar S.C. CONSIMPEX S.R.L. si contractul de concesiune nr. 867/2/25.06.2003, concesionar S.C. VANATORUL S.R.L.

Pe parcursul derulării contractelor, în cele trei cimitire s-au semnalat din partea titularilor locurilor de veci o serie de furturi şi deteriorări la lucrări de construcţii funerare de către persoane necunoscute. Reparaţiile si costurile pieselor furate de pe construcţiile funerare au fost în final, suportate de către cele două societăţi concesionare, chiar dacă în contractele de concesiune şi Regulamentul de funcţionare al cimitirelor aparţinând Primăriei Municipiului Timişoara, aprobat prin HCL nr. 231/24.05.2005, nu era prevăzut acest lucru. 

Anexăm la prezentul referat ultimele reclamaţii şi sesizări, reclamaţiile anterioare fiind rezolvate de cele două societăţi concesionare.

Serviciul Public de Administrare Locuinţe şi Utilităţi, îin urma reclamaţiilor si sesizărilor primite de la titularii locurilor de veci, a făcut demersuri la societatea care se ocupa de paza cimitirelor, şi anume Direcţia de Prestări Servicii din cadrul Consiliului Judeţean Timiş, pentru ca aceasta să cerceteze si să găsească o soluţie, fiind societatea care de fapt răspunde de paza cimitirelor. Prin fiecare răspuns, această societate si-a declinat răspunderea, motivând o serie de deficienţe în administrarea cimitirelor (unele reale), precizând prinderea unor persoane şi predarea lor organelor de poliţie pentru continuarea cercetărilor. Persoanelor cărora l-i s-au distrus construcţiile funerare, a trebuit să găsim o soluţie pentru refacerea acestora, rugând societăţile concesionare sa se ocupe de aceste probleme.

Menţionăm că în cimitirele din calea Lipovei şi str. Stuparilor conform H.C.L. 266/28.06.2005 în  contractul de concesiune nr. 171/21.09.2005 la obiectul concesiunii paza cimitirului intră in sarcina societăţii concesionare.

Faţă de cele prezentate 

PROPUNEM:

În vederea bunei desfăşurări a activităţii serviciului de pază în cimitirele enumerate mai sus, propunem modificarea contractelor de concesiune a celor două societăţi concesionare, cu un act adiţional prin care serviciul de pază din cimitire să intre în sarcina societăţilor concesionare cu toate atribuţiile si obligaţiile ce derivă din aceasta.

Totodată propunem diminuarea redevenţei acestor societăţi concesionare cu costurile actuale provenite din paza cimitirelor, ce vor fi majorate în timp cu rata inflaţiei. 

